প্রতি বছরই নতুন নতুন অভিনেতা-অভিনেত্রীরা ডেবিউ করেন টেলিভিশনে। তার মধ্যে কেউ কেউ দীর্ঘ কয়েক বছর ধরে এই মাধ্যমে ছাপ রেখে যান আবার অনেকে একটা-দুটো প্রজেক্টে কাজ করেই সরে যান অভিনয় জগৎ থেকে। অনেকে অবশ্য বড়পর্দায় কেরিয়ার করতে ব্যস্ত হয়ে পড়েন। যেমনটা ঘটেছে মিমি চক্রবর্তীর ক্ষেত্রে। 
টেলি-তারকা রূপসা চক্রবর্তী বড়পর্দা ও ছোটপর্দা, দু’টি মাধ্যমেই কাজ করেছেন। কিন্তু সাম্প্রতিক সময়ে তাঁকে টেলি-তারকা হিসেবেই বেশি করে চেনেন বাংলার দর্শক এবং সবচেয়ে মজার বিষয়, তাঁর জনপ্রিয়তা অনেক টেলি-নায়িকার থেকেও বেশি। এর নানাবিধ কারণ থাকতে পারে, কিন্তু এই চারটি কারণকে উড়িয়ে দেওয়া যায় না— 

ছবি: রূপসার ফেসবুক পেজ থেকে
১. রূপসা অসাধারণ সুন্দরী এবং সাম্প্রতিক ধারাবাহিকগুলিতে তাঁর লুকসেটিং দারুণ বললেও কম বলা হয়। এটি কিন্তু জনপ্রিয়তার প্রধান কারণ। 
২. এখনও পর্যন্ত রূপসাকে যে চরিত্রগুলিতে দেখা গিয়েছে, সেগুলিকে ৯৯ শতাংশ পজিটিভ চরিত্র বলা যায়। যদিও দর্শক জানেন যে পর্দায় যা ঘটছে তার সবটাই অভিনয়, তা সত্ত্বেও যিনি পজিটিভ চরিত্রে অভিনয় করেন, তাঁর প্রতি দর্শকের ভাল লাগাটা বেশি থাকে। 

ছবি: রূপসার ফেসবুক পেজ থেকে
৩. রূপসার চোখ এবং তাঁর হাসি এককথায় ভুবনমোহিনী। সুন্দরী তো অনেকেই কিন্তু যাঁর হাসিটি সুন্দর, তাঁর জনপ্রিয়তা বেশি হওয়াই স্বাভাবিক, সে তিনি অভিনেত্রীই হোন বা না হোন। 
৪. রূপসার অভিনয়ের ধরনটি একেবারেই উচ্চকিত নয় বরং বেশ খানিকটা আন্ডার-অ্যাক্টিংয়ের ধাঁচ রয়েছে। টেলি-পর্দায় কিন্তু এই ধাঁচের অভিনয় কমই দেখা যায়। হয়তো তাই চারপাশের এত উচ্চকিত অভিনয়ের মাঝখানে দর্শকের ভাল লাগে তাঁর স্বাভাবিক অভিনয়।  

ছবি: রূপসার ফেসবুক পেজ থেকে